নিজস্ব প্রতিবেদক, উঃ ২৪ পরগনা: জন্মাষ্টমী উপলক্ষ্যে কচুয়ার লোকনাথধামে উপচে পড়ল ভিড়৷ ভিড়ের চাপে ভাঙল দেওয়াল৷ পদপিষ্ট হয়ে মৃত্যু ৪ জনের৷ আহতদের নিয়ে আসা হয় ন্যাশনাল মেডিক্যাল কলেজে৷ খবর পেয়ে তড়িঘড়ি হাসপাতালে পৌঁছলেন মুখ্যমন্ত্রী মমতা বন্দ্যোপাধ্যায়৷ বসিরহাট মহাকুমার মাটিয়া থানার কচুয়ার লোকনাথধামে জন্মাষ্টমী উপলক্ষে প্রতিবছরই প্রচুর মানুষের ঢল নামে৷ বৃহস্পতিবার সন্ধ্যেবেলাও বিভিন্ন জায়গায় থেকে অগুণতি ভক্তরা লোকনাথ মন্দিরে জল ঢালতে যায়।
কচুয়ার লোকনাথধামে পদপিষ্ট হয়ে মৃত ৪, আহত বহু, হাসপাতালে ছুটলেন মুখ্যমন্ত্রী